Cyrano de Bergerac (film, 1950)
Cyrano de Bergerac je američki crno-bijeli historijski film snimljen 1950. godine u režiji Michaela Gordona. Predstavlja adaptaciju istoimene drame francuskog pisca Edmonda Rostanda. Naslovni protagonist, koga tumači José Ferrer, je Cyrano de Bergerac, znameniti pjesnik, pustolov i mačevalac iz 17. vijeka. Radnja prikazuje pojedine scene iz njegovog života, prije svega nesretnu ljubav prema lijepoj Roxane (čiji lik tumači Mala Powers), koju je prepustio svom mladom štićeniku Christianeu de Neuviletteu (čiji lik tumači William Prince.

Cyrano de Bergerac je nastao u produkciji Stanleya Kramera te se velikim dijelom oslanjao na istoinenu broadwaysku adaptaciju iz 1946. godine u kojoj je također glavnu ulogu tumačio Ferrer. Iako je kao takav predstavljao jedan od najprestižnijih projekata tadašnjeg Hollywooda, Kramer i studio su sumnjali da će se dopasti publici, te su ga namjerno snimili sa za taj žanr niskim budžetom, koristeći mrak i noćne scene kako bi sakrili nedostatak raskošnih kulisa. Scenario je napisao Carl Foreman, koji je značajno skratio originalni tekst. Cyrano je nakon premijere imao solidnu gledanost, ali su kritike bile podijeljene. Sve su, međutim, hvalile Ferrerov nastup, koji je poslije nagrađen Oscarom za najboljeg glumca, i koji se danas smatra najboljim u njegovoj karijeri.

Ferrer je lik Cyrana de Bergeraca ponovno tumačio u francusko-italijanskom filmu Cyrano et d'Artagnan 1964. godine.

Uloge
 José Ferrer ... Cyrano de Bergerac
 Mala Powers ... Roxane
 William Prince ... Christian de Neuvillette
 Morris Carnovsky ... Le Bret
 Ralph Clanton ... Antoine, Comte de Guiche
 Lloyd Corrigan ... Ragueneau
 Virginia Farmer ... Roxaneina duenna
 Edgar Barrier ... Kardinal Richelieu
 Elena Verdugo ... Narančasta djevojka
 Albert Cavens ... Vikont de Valvert
 Arthur Blake ... Montfleury
 Don Beddoe ... Umješač
 Percy Helton ... Bellerose
 Francis Pierlot ... redovnik

Izvori

Vanjske veze 

 
 
 
 
 

Američki filmovi
Dramski filmovi
Historijski filmovi
Romantični filmovi
Authority control 2